Първи подиум на рали за STi.bg – STi.bg
Можем с голяма гордост да честитим първия подиум на Калин Бенчев и екипа на STi.bg в дисциплината Рали Спринт. Този уикенд се проведе първото състезание от този шампионат на трасето Бели Искър, където отбора на Sti.bg се качи на третото място в генералното класиране след мъжка битка в изключително неочакваните и променливи атмосферни условия. Пилотът на Дунев Рейсинг, Калин Бенчев заедно с навигатора си Александър Спиров, се оказаха голямата изненада на събитието, както се изразиха самите организатори. Това бе първото състезание в подобна рали дисциплина за младия пистов шампион и също първо за навигатора му Спиров след 6-годишна пауза. Освен атрактивното каране,на последното спускане SS6 Бенчев успя да подобри безусловно времето си и бе по- бърз с 3 десети от победителя в състезанието И. Исаев. Благодарение на тази финална отсечка на спускане Бенчев успя заслужено да се качи на стълбичката редом с неговия съотборник Румен Дунев. Не на последно място състезанието приключи успешно заради добре свършената работа и на координатора на отбора Иван Панчев. Победата е сладка и заради тежкия труд, който положиха механиците на Бенчев- Валентин Стоичков и Радостин Минов, за да се преборят с техническите проблеми по автомобила и да подсигурят не само участието му в рали спринта, но и щастливия му завършек.